Doložka
finančných, ekonomických, environmentálnych vplyvov a vplyvov na zamestnanosť
Prvá časť - Odhad dopadov na verejné financie 
Počet zamestnancov, ktorí vykonávajú štátnu správu v oblasti sociálnych vecí na odboroch sociálnych vecí krajských úradov a okresných úradov je 3741. Na základe Uznesenia vlády Slovenskej republiky č. 821/2001 a Uznesenia vlády Slovenskej republiky  č. 1231/2002 na žiadosť Ministerstva financií Slovenskej republiky predložilo Ministerstvo práce, sociálnych vecí a rodiny Slovenskej republiky návrh na rozpis 307 nových zamestnancov odborov sociálnych vecí na rok 2003. Na zabezpečenie činnosti odborov sociálnych vecí okresných úradov a krajských úradov je vytvorený administratívno-správny aparát v počte cca 1085 zamestnancov (alikvotná časť administratívno-správneho aparátu okresných úradov a krajských úradov).
Pri kvantifikácii príjmov a výdavkov sme vychádzali z  5 573  zamestnancov NÚP k 31.1.2003 (fyzický stav), z toho bolo 5 182 kmeňových zamestnancov a 391 osôb pracovalo na verejnoprospešných pracovných miestach . 
Zamestnanci, ktorí vykonávajú štátnu správu na súčasných odboroch sociálnych vecí krajských úradov a okresných úradov a zamestnanci Národného úradu práce na generálnom riaditeľstve, krajských úradoch práce, okresných úradoch práce tvoria základ pre personálne vybavenie Ústredia sociálnych vecí a služieb zamestnanosti Slovenskej republiky a územných úradov sociálnych vecí a  služieb zamestnanosti. Na zabezpečenie činnosti územných úradov sociálnych vecí a služieb zamestnanosti bude vytvorený administratívno-správny aparát, ktorého základ budú tvoriť zamestnanci, ktorí tieto činnosti vykonávali na krajských úradoch práce a okresných úradoch práce.
Predpokladáme, že stav počtu zamestnancov na úseku služieb zamestnanosti ku koncu marca 2004 dosiahne 5 573 osôb.
Ďalej sme pri kvantifikácii vychádzali z priemernej mzdy vo verejnej službe 14 413 Sk uvedenej v rozpočte NÚP na rok 2003. V roku 2004 predpokladáme, že prvých 6 mesiacov bude  priemerná mzda zamestnancov štátnej správy vo výške 14 545 Sk a ďalších 6 mesiacov roku 2004 predpokladáme výšku priemernej mzdy 15 272 Sk (nárast o 5 %).
Predpokladáme, že stav počtu zamestnancov na úseku sociálnych vecí k januáru 2004 bude rovnaký s počtom zamestnancov odborov sociálnych vecí okresných úradov a krajských úradov v počte 3 741 osôb a tiež sa vychádzalo z predpokladu delimitácie alikvotnej časti zamestnancov vykonávajúcich činnosti administratívno-správneho charakteru v počte 1085 osôb. 
Pri kvantifikácii príjmov a výdavkov sme vychádzali z 4 826 zamestnancov (3 741 + 1085) okresných úradov a krajských úradov znížených k 31. marcu 2004 o 573 osôb, čo by predstavovalo 4 253 zamestnancov. 

Do kvantifikácie príjmov a výdavkov sa nezahrnul počet nových zamestnancov (307 osôb) vzhľadom na skutočnosť, že finančné prostriedky (mzdové výdavky vrátane odvodov do fondov a bežné výdavky) na zabezpečenie činnosti týchto zamestnancov sú uvedené v kapitole všeobecnej pokladničnej správy uvedenej v štátnom rozpočte na rok 2003.

Ďalej sme pri kvantifikácii vychádzali z priemernej mzdy na okresných úradoch a krajských úradoch 14 545 Sk mesačne (vrátane valorizácie k 1.7.2003), ktorá sa v 2. polroku 2004 zvýši o 5%, t.j. na 15 272 Sk mesačne a priemerných nákladov na tovary a služby (správa) vo výške 5 046 Sk mesačne uvedených v rozpočte kapitol krajských úradov na rok 2003. 

V roku 2004 sa predpokladajú neinvestičné náklady na úseku sociálnych vecí vo výške cca 1,5 mld. Sk a nekvantifikovateľné investičné výdavky.  Tieto výdavky nezakladajú zvýšený nárok na štátny rozpočet, keďže budú financované delimitáciou z prostriedkov v kapitolách dnešných krajských úradov.  

Dopad na štátny rozpočet sa predpokladá pri neinvestičných výdavkov a investičných výdavkoch na úseku služieb zamestnanosti vo výške 2,1 mld. Sk a na aktívnu politiku trhu práce vo výške 2 mld. Sk. Celkový dopad na štátny rozpočet sa predpokladá vo výške cca 4,1 mld. Sk.  

Zvýšenie schodku štátneho rozpočtu z titulu predloženého návrhu navrhujeme riešiť v rámci bilancie verejných výdavkov kompenzáciou zvýšenými prebytkami Sociálnej poisťovne z titulu zvýšenia príjmov z poistenia v nezamestnanosti ako aj zníženými výdavkami štátneho rozpočtu a zvýšenými príjmami štátneho rozpočtu vyplývajúcimi z niektorých krokov sprevádzajúcich tieto opatrenia. Z pozitívneho zostatku je možné tiež riešiť prípadné ďalšie znižovanie odvodového zaťaženia zamestnancov a zamestnávateľov. Riešenie tohto dopadu je podrobne analyzované v doložke k návrhu zákona o sociálnom poistení, ktorý je predkladaný zároveň s týmto návrhom. Celkovo sa kombináciou oboch návrhov predpokladá ZNÍŽENIE ODVODOVÉHO ZAŤAŽENIA A NULOVÝ VPLYV NA VEREJNÉ FINANCIE V POROVNANÍ S VÝCHODISKAMI ŠTÁTNEHO ROZPOČTU NA ROK 2004.

Celkový počet zamestnancov a výdavkov na vytvorenie orgánov štátnej správy v oblasti sociálnych vecí a služieb zamestnanosti je kvantifikovaný na základe súčasného stavu a bude modifikovaný na základe rozhodnutia vlády SR o vytvorení štátnej správy v oblasti sociálnych vecí a služieb zamestnanosti.

Zahrnuté zvýšené výdavky na mzdy, platy, služobné príjmy a ostatných osobných vyrovnaní vrátane poistného v dôsledku valorizácie miezd od 1.7.2004 v celkovej sume cca 60 mil. Sk sa predpokladajú riešiť z rezervy kapitoly Všeobecná pokladničná správa na rok 2004.

Organizačné opatrenia na zabezpečenie výkonu štátnej správy v oblasti sociálnych vecí, rodiny a služieb zamestnanosti (zníženie počtu úradov na ústredie a 45 územných úradov) zabezpečí efektívny výkon  štátnej správy v oblasti sociálnych vecí, rodiny a služieb zamestnanosti. Presné finančné výdavky na delimitovaný počet zamestnancov a na delimitovaný majetok budú určené v delimitačných protokoloch. Nepredpokladá sa dopad na verejné financovanie, ale len presun finančných prostriedkov z rozpočtovej kapitoly krajských úradov do rozpočtovej kapitoly Ministerstva práce, sociálnych vecí a rodiny Slovenskej republiky a prevod majetku štátu v správe Národného úradu práce do správy štátu a prevod majetku vo vlastníctve Národného úradu práce do majetku štátu. V prevode majetku Národného úradu práce sa počíta aj s prevodom finančných prostriedkov na osobné náklady zamestnancov.
Odhad dopadov na verejné financie v súvislosti s prechodom zriaďovateľskej pôsobnosti k zariadeniam sociálnych služieb z krajských úradov a okresných úradov na samosprávne kraje od 1.1.2004 je uvedený v prílohe č. 1 doložky. Celkový predpokladaný objem finančných prostriedkov na bežné a kapitálové výdavky, ktorý je rozpočtovaný v kapitolách krajských úradov, predstavuje sumu 697 588 tis. Sk a bude predmetom delimitácie na vyššie územné celky.
V súvislosti s navrhovaným prenesením výkonu štátnej správy v oblasti sociálnej prevencie pre plnoletých občanov na určené obce sa predpokladá, že pri priemerných mzdových nákladoch vrátane odvodov do fondov na jedného zamestnanca (20 000,- Sk mesačne), priemerných prevádzkových nákladoch na jedného zamestnanca (3 500,- Sk mesačne) v 79 určených obciach budú náklady na prenesený výkon štátnej správy v oblasti sociálnej prevencie pre plnoletých občanov predstavovať celkovo 25,5 mil. Sk. Tieto výdavky sú zahrnuté v rámci neinvestičných výdavkov v nami kvantifikovaných dopadoch a budú predmetom delimitácie na určené obce.
Celkový objem delimitovaných prostriedkov na vyššie územné celky a určené obce predstavuje sumu 723 088 tis. Sk, ktorá bude predmetom delimitácií a neznamená žiadny ďalší dopad na štátny rozpočet nad rámec uvedený vyššie.
	Podrobnosti riešenia finančných prostriedkov garančného fondu a poistenia v nezamestnanosti bude predmetom návrhu zákona o sociálnom poistení.
Druhá časť - Odhad dopadov na obyvateľov, hospodárenie podnikateľskej sféry 
a iných právnických osôb
Návrh zákona o  orgánoch štátnej správy v oblasti sociálnych vecí, rodiny a služieb zamestnanosti nepredpokladá negatívny dopad na obyvateľov, hospodárenie podnikateľskej sféry a iných právnických osôb.

Tretia časť - Odhad dopadov na životné prostredie
Návrh zákona o  orgánoch štátnej správy v oblasti sociálnych vecí, rodiny a služieb zamestnanosti nepredpokladá dopad na životné prostredie na miestnej, regionálnej i celoslovenskej úrovni.

Štvrtá časť - Odhad dopadov na zamestnanosť
Výkon  štátnej správy v oblasti sociálnych vecí, rodiny a služieb zamestnanosti predpokladá, že ju budú vykonávať zamestnanci, ktorí vykonávajú túto činnosť na krajských úradoch a na okresných úradoch a zamestnanci Národného úradu práce pracovne zaradení na generálnom riaditeľstve Národného úradu práce, na krajských úradoch práce a okresných úradoch práce. Predpokladá sa, že u zamestnancov Národného úradu práce dôjde k prechodu práv a povinností z pracovnoprávnych vzťahov z Národného úradu práce do ústredia  štátnej správy v oblasti sociálnych vecí, rodiny a služieb zamestnanosti a územných úradov. 

Príloha č. 1
k Doložke finančných, ekonomických, 
environmentálnych vplyvov a vplyvov na zamestnanosť

Zoznam zariadení sociálnych služieb, ku ktorým sa navrhuje prechod zriaďovateľskej pôsobnosti  príslušného krajského úradu a okresného úradu na príslušný samosprávny kraj od 1.1.2004

Kraj

	Účtovná hodnota hnuteľného
majetku k
31.12.02
(v tis. Sk)	Účtovná hodnota nehnuteľného
majetku k
31.12.02
(v tis. Sk)	Zamestnanci ZSS
spolu

(počet)
	Rozpočet
na rok
2003
bežné
výdavky
(v tis. Sk)	Rozpočet
na rok
2003
príjmy

(v tis. Sk)	Rozpočet
na rok
2003
mzdy

(v tis. Sk)	Rozpočet
na rok
2003
odvody

(v tis. Sk)	Rozpočet
na rok
2003
kapitálové
výdavky
(v tis. Sk)	Zadĺženosť k
31.12.03

(v tis. Sk)	Výška
pohľadávok
za nezaplatené
poskytnuté služby
k 31.12.03
(v tis. Sk)	
1	2	3	4	5	6	7	8	9	10*	11*	
Bratislava	27 245	172 516	423	101 038	8 500	54 417	20 478	-	6 020	425	
Nitra	12 168	142 773	296	87 110	11 533	38 996	14 722	11 450	2 900	 2 311	
Trnava	28 241	66 517	243	65 398	5 153	34 596	1 306	10 810	398	2 012	
Trenčín	2 247	20 388	131	36 223	1 840	18 378	6 939	1 300	-	112	
Banská Bystrica	7 411	58 925	289	73 347	6 200	40 127	15 146	1 925	394	984	
Žilina	15 945	109 138	469	125 316	8 980	67 136	25 345	840	5 833	4 758	
Prešov	20 033	96 701	299	75 710	6 993	37 280	14 073	2 250	439	722	
Košice	17 724	82 312	303	92 921	3 514	42 015	15 861	11 950	947	1 484	
Slovensko spolu	131 014	749 270	2 453	657 063	57 713	332 945	113 870	40 525	16 931	12 808	

* v stĺpcoch 10 a 11 je uvedený kvalifikovaný odhad na základe skutočnosti k 30.4.2003.